CELEX: 32007R0920
Language: sk
Date: 2007-08-01 00:00:00
Title: Nariadenie Komisie (ES) č. 920/2007 z  1. augusta 2007 , ktorým sa mení a dopĺňa nariadenie (ES) č. 930/2000, ktorým sa ustanovujú vykonávacie pravidlá týkajúce sa vhodnosti názvov odrôd poľnohospodárskych druhov rastlín a zeleniny

2.8.2007   
            
            
               SK
            
            
               Úradný vestník Európskej únie
            
            
               L 201/3
            
         
      NARIADENIE KOMISIE (ES) č. 920/2007
   z 1. augusta 2007,
   ktorým sa mení a dopĺňa nariadenie (ES) č. 930/2000, ktorým sa ustanovujú vykonávacie pravidlá týkajúce sa vhodnosti názvov odrôd poľnohospodárskych druhov rastlín a zeleniny
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (1), a najmä na jej článok 9 ods. 6,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (2), a najmä na jej článok 9 ods. 6,
   keďže:
   
               (1)
            
            
               V smerniciach 2002/53/ES a 2002/55/ES sa stanovujú všeobecné pravidlá, pokiaľ ide o vhodnosť názvov odrôd, odkazom na článok 63 nariadenia Rady (ES) č. 2100/94 z 27. júla 1994 o právach Spoločenstva k odrodám rastlín (3).
            
         
               (2)
            
            
               V nariadení Komisie (ES) č. 930/2000 zo 4. mája 2000, ktorým sa ustanovujú vykonávacie pravidlá týkajúce sa vhodnosti názvov odrôd poľnohospodárskych druhov rastlín a zeleniny (4), sa stanovujú podrobné pravidlá uplatňovania určitých kritérií uvedených v článku 63 nariadenia (ES) č. 2100/94, najmä pokiaľ ide o právne prekážky určenia názvu odrody.
            
         
               (3)
            
            
               Od prijatia nariadenia (ES) č. 930/2000 sa pozmenila definícia výrazu „blízko príbuzné druhy“ použitá Medzinárodnou úniou na ochranu nových odrôd rastlín. Podrobné pravidlá ustanovené v nariadení (ES) č. 930/2000 by sa mali príslušne aktualizovať.
            
         
               (4)
            
            
               Nariadenie (ES) č. 930/2000 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesné hospodárstvo,
            
         PRIJALA TOTO NARIADENIE:
   Článok 1
   Nariadenie (ES) č. 930/2000 sa mení a dopĺňa takto:
   
               1.
            
            
               V článku 4 sa písm. b) nahrádza takto:
               
                           „b)
                        
                        
                           výraz ‚blízko príbuzné druhy‘ má význam definovaný v prílohe k tomuto nariadeniu.“
                        
                     
         
               2.
            
            
               Príloha k nariadeniu (ES) č. 930/2000 sa nahrádza prílohou k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Neuplatňuje sa na názvy odrôd, ktoré žiadateľ navrhol príslušnému orgánu na schválenie pred nadobudnutím účinnosti tohto nariadenia.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. augusta 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 193, 20.7.2002, s. 1. Smernica naposledy zmenená a doplnená nariadením Európskeho parlamentu a Rady (ES) č. 1829/2003 (Ú. v. EÚ L 268, 18.10.2003, s. 1).
   
      (2)  Ú. v. ES L 193, 20.7.2002, s. 33. Smernica naposledy zmenená a doplnená smernicou Komisie 2006/124/ES (Ú. v. EÚ L 339, 6.12.2006, s. 12).
   
      (3)  Ú. v. ES L 227, 1.9.1994, s. 1. Nariadenie naposledy zmenené a doplnené nariadením (ES) č. 873/2004 (Ú. v. EÚ L 162, 30.4.2004, s. 38).
   
      (4)  Ú. v. ES L 108, 5.5.2000, s. 3. Nariadenie zmenené a doplnené nariadením (ES) č. 1831/2004 (Ú. v. EÚ L 321, 22.10.2004, s. 29).
   
      PRÍLOHA
      
         
            „PRÍLOHA
            Blízko príbuzné druhy
            Výraz ‚blízko príbuzné druhy’ uvedený v článku 4 písm. b) má tento význam:
            
                        a)
                     
                     
                        ak v rámci rodu existuje viac ako jedna trieda, uplatňuje sa zoznam tried v bode 1;
                     
                  
                        b)
                     
                     
                        ak triedy zahŕňajú viac ako jeden rod, uplatňuje sa zoznam tried v bode 2;
                     
                  
                        c)
                     
                     
                        všeobecným pravidlom je, že v prípade rodov a druhov, na ktoré sa nevzťahuje zoznam tried uvedený v bodoch 1 a 2, sa rod považuje za triedu.
                     
                  1.   Triedy v rámci rodu
            
                        Triedy
                     
                     
                        Vedecké názvy
                     
                  
                        trieda 1.1
                     
                     
                        
                           Brassica oleracea
                        
                     
                  
                        trieda 1.2
                     
                     
                        
                           Brassica okrem Brassica oleracea
                        
                     
                  
                        trieda 2.1
                     
                     
                        
                           Beta vulgaris – cukrová repa, kŕmna repa
                     
                  
                        trieda 2.2
                     
                     
                        
                           Beta vulgaris – repa obyčajná vrátane cheltenhamskej, repa obyčajná pravá špenátová alebo zeleninová (mangold)
                     
                  
                        trieda 2.3
                     
                     
                        
                           Beta okrem tried 2.1 a 2.2
                     
                  
                        trieda 3.1
                     
                     
                        
                           Cucumis sativus
                        
                     
                  
                        trieda 3.2
                     
                     
                        
                           Cucumis melo
                        
                     
                  
                        trieda 3.3
                     
                     
                        
                           Cucumis okrem tried 3.1 a 3.2
                     
                  
                        trieda 4.1
                     
                     
                        
                           Solanum tuberosum
                        
                     
                  
                        trieda 4.2
                     
                     
                        
                           Solanum okrem triedy 4.1
                     
                  
               
            2.   Triedy, ktoré zahŕňajú viac ako jeden rod
            
                        Triedy
                     
                     
                        Vedecké názvy
                     
                  
                        trieda 201
                     
                     
                        
                           Secale, Triticale, Triticum
                        
                     
                  
                        trieda 203 (1)
                        
                     
                     
                        
                           Agrostis, Dactylis, Festuca, Festulolium, Lolium, Phalaris, Phleum a Poa
                        
                     
                  
                        trieda 204 (1)
                        
                     
                     
                        
                           Lotus, Medicago, Ornithopus, Onobrychis, Trifolium
                        
                     
                  
                        trieda 205
                     
                     
                        
                           Cichorium, Lactuca
                        
                     
                  
      
      
         (1)  Triedy 203 a 204 nie sú stanovené výlučne z hľadiska blízko príbuzných druhov.“